b'\n_START_ARTICLE_\nShanghain kuuden tunnin ajo 2015\n_START_SECTION_\nAika-ajot\n_START_PARAGRAPH_\nLMP1-p\xc3\xa4\xc3\xa4luokan paalun nappasi Nr. 17 Porsche kolmikko Mark Webber, Brendon Hartley ja Timo Bernhard Porsche 919 Hybridill\xc3\xa4. Nopeimman kierroksen veti Hartley. LMP2-luokassa paalupaikalle ajoi Nr. 26 G-Drive Racing kolmikko Roman Rusinov, Julien Canal ja Sam Bird._NEWLINE_GTE Pro -luokan paalupaikan nappasivat Nr. 51 AF Corse -tiimin Ferrari Gianmaria Bruni ja Toni Vilander. GTE AM -luokan paalulle ajoi Nr. 98 Aston Martin Racing kolmikko Paul Dalla Lana, Pedro Lamy ja Mathias Lauda\n_START_SECTION_\nKilpailu\n_START_PARAGRAPH_\nShanghain kisa k\xc3\xa4ytiin p\xc3\xa4\xc3\xa4osin sateella. Kilpailun l\xc3\xa4hd\xc3\xb6ss\xc3\xa4 Audi Nr. 7 osui radan seitsem\xc3\xa4nness\xc3\xa4 mutkassa Porschen Nr. 18 autoon joka py\xc3\xb6r\xc3\xa4hti osuman seurauksena. Kilpailun viimeisill\xc3\xa4 kierroksilla Rebellion Racingin Nr. 12 py\xc3\xb6r\xc3\xa4hti radan kymmenenness\xc3\xa4 mutkassa ja rikkoi autoaan. T\xc3\xa4m\xc3\xa4n seurauksena radalle tuli hetkellisesti "FCY" eli koko radan keltaiset liput. Kilpailun joutuivat keskeytt\xc3\xa4m\xc3\xa4\xc3\xa4n ainoastaan kolme autokuntaa._NEWLINE_LMP1-p\xc3\xa4\xc3\xa4luokassa Porsche varmisti valmistajien mestaruutensa voitettuaan nelj\xc3\xa4nnen kisan per\xc3\xa4kk\xc3\xa4in. Voittoon Porsche 919 Hybrid -autonsa ajatti paalupaikalta startannut kolmikko Mark Webber, Timo Bernhard ja Brendon Hartley. _NEWLINE_LMP2-luokan voittoon paahtasivat Nr. 36 Signatech Alpine kolmikko Nelson Panciatici, Paul-Loup Chatin ja Tom Dillmann. Kyseiselle autokunnalle voitto oli kauden ensimm\xc3\xa4inen. Toiseksi sijoittui luokkaa johtava Nr. 26 G-Drive Racing joka kasvatti pistejohtoaan toisena olevaan Nr. 47 KCMG -autokuntaan n\xc3\xa4hden 16 pisteeseen. _NEWLINE_GTE Pro-luokassa voittoon ajoi Porsche Nr. 91 kaksikko Richard Lietz ja Michael Christensen, ja n\xc3\xa4in Lietz kasvatti pistejohtoaan ennen kauden viimeist\xc3\xa4 Bahrainin osakilpailua. Vilander ja Bruni starttasivat luokan paalupaikalta, mutta joutuivat taistelemaan rajusti p\xc3\xa4\xc3\xa4st\xc3\xa4kseen kakkossijalla maaliin. Vilander ajoi enn\xc3\xa4tykselliset nelj\xc3\xa4 tuntia ja 21 minuuttia putkeen. Ferrari s\xc3\xa4ilytti johtopaikkansa valmistajien sarjassa. GTE AM-luokan voitti Nr. 83 Ferrari kolmikko Fran\xc3\xa7ois Perrodo, Emmanuel Collard ja Rui \xc3\x81guas. Voiton ansiosta he s\xc3\xa4ilyttiv\xc3\xa4t mahdollisuutensa mestaruuteen Nr. 72 SMP Racingiin n\xc3\xa4hden joka j\xc3\xa4i kilpailussa kolmanneksi.'